**Mistificare**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o lume viciată a valorilor obscure,

demonetizăm cultura, ardem tot să iasă fum,

desenăm pe foaie lacrimi și-n cuvinte tot mai dure

personificăm iubirea răstignind-o în volum.

Dintr-o scoică a durerii scoatem biciul înjosirii,

cățărați pe stânca vieții aruncăm cerul pe jos,

bate gongul într-o nucă anunțând ziua schimbării

când se naște el, poetul cu vers rece și nervos.

Sub cuvintele uscate, ura zace-nvinețită,

dar expiră ciudățenii împroșcând aerul fad

cu proteste șlefuite de o limbă cam tocită

și ne-mpiedicăm de raiul transformat de noi în iad!

Adina V.

18.10.2018